༄༅། །ཡོན་ཏན་གཏེར་མཛོད་ཀྱི་ལས་བྱང་ལ་ཉེ་བར་མཁོ་བའི་ལྷན་ཐབས་བཞུགས།།

༄༅། །ན་མོ་གུ་རུ་པདྨཱ་ཀ་རཱ་ཡ། སྒྲུབ་ཐབས་ཡོན་ཏན་གཏེར་མཛོད་ཀྱི་ཆོ་ག་ལ། སྦྱོར་བ། སྟེགས་བུའི་ཁར་རས་བྲིས་སམ། ཚོམ་བུ་ལྔ་བཀོད་པར། མཉྫིའི་སྟེང་དུ་རིན་པོ་ཆེའི་སྣོད་དུ་གཏོར་མ་པད་འདབ་
ལྔ་པ་ཡར་མར་ཁ་སྦྱོར་བར་དུ་ཉི་གདན་སྲབ་མོ། དེ་སྟེང་ནོར་བུ་མིག་གསུམ་བླ་གཏོར་ཟན་སྐྱུད་མ་རྒྱན་ལྡན། གཡས་གཡོན་དུ་སྨན་རཀ །སྲུང་མའི་གཏོར་མ། མདུན་དུ་མཆོད་ཡོན། ཞབས་བསིལ། ཞལ་བསིལ་ཏེ་ཆུ་
གསུམ་སྔོན་འགྲོའི་ཉེར་སྤྱོད། གཞན་ཡང་ཚོགས་ཀྱི་ཡོ་བྱད་དང་། སྔོན་གཏོར་སོགས་བཤམས། དེ་ནས་ཆོ་ག་དངོས་ལ། ཚིག་བདུན་གསོལ་འདེབས་སྔོན་དུ་འགྲོ་བས། བརྒྱུད་འདེབས། མཐའ་ཡས་རྒྱལ་བའི་
སོགས༑ སྐྱབས་སེམས་ཡན་ལག་བརྒྱད་པ་རྣམས་ལས་བྱང་ལྟར། རང་ཉིད་སྐད་ཅིག་གིས་སྣང་སྲིད་ཟིལ་གནོན་པདྨ་འབྱུང་གནས་ཀྱི་སྐུར་གྱུར་པར་བསམ་ལ། སྔོན་གཏོར། རྃ་ཡྃ་ཁྃ་གིས་བསངས་སྦྱངས། ཨོཾ་

༄༅། །ཨཱཿཧཱུྃ་གིས་བརླབས། ན་མ་སྶརྦ་ཏ་ཐཱ་ག་ཏ་ཨ་ཝ་ལོ་ཀི་ཏེ༴ སོགས་ལན་བདུན་གྱིས་བསྔོས། ཧཱུྃ་ཧྲཱིཿ ལྷུན་ཡེ་ཤེས་འོད་མཆོག་ལས་སོ་གྱིས་གྲུབ་པའི་རིག་པ་ལཿ ལྷ་དང་འདྲེ་
བགེགས་མིང་ཙམ་མེད༔ ཀུན་ཏུ་གསལ་བའི་ཡེ་ཤེས་ཀྱིསཿ འོད་ཀྱིས་མ་རིག་མུན་པ་བཅོམཿ བཀའ་ནི་ཀུན་བཟང་དོན་གྱི་བཀའ༔ ལོག་རྟོག་འཁྲུལ་པ་ཕྱིར་
དེངས་ཤིག༔ ཧཱུྃ་ཧཱུྃ་ཕ྄ཊ་ཕ྄ཊཿ སུམྦྷ་ནི་སོགས་ཀྱིས་བསྐྲད། བསྲུང་མཚམས་བཅད་པ་ནི། ཧཱུྃ་ཧྲཱིཿ འཁོར་བ་མིང་ཙམ་མེད་པས་ན༔ མྱ་ངན་འདས་པ་ཀུན་ཏུ་ཁྱབ༔ ཡེ་ཤེས་
ཀུན་ཁྱབ་ཞིང་ཁམས་སུ༔ འཁྲུལ་རྟོག་བག་ཆགས་བསྲུང་མཚམས་བཅད༔ བཛྲ་རཀྵ་རཀྵཿ བྱིན་འབེབས་པ་ནི། ཧཱུྃ་ཧྲཱིཿ གདོད་ནས་ལྷུན་གྲུབ་སྐུ་གསུང་ཐུགས༔ བྱིན་

རླབས་ཡེ་ཤེས་རྨད་པོ་ཆེ༔ སྤྲོ་བསྡུ་མེད་པའི་ངང་ཉིད་ལས༔ ལྷན་ནེ་ལྷན་ནེར་བྱིན་ཆེན་ཕོབ༔ ས་མ་ཡ་པྲ་ཝེ་ཤ་ཡ་ཨ་ཨ་ཨཱཿ མཆོད་པ་བྱིན་རླབས། ཧཱུྃ་ཧྲཱིཿ འབྲུ་གསུམ་འོད་ཀྱི་སོགས་ཀྱི་མཐར་སྨན་གཏོར་
རཀྟའི་སྔགས། ཨོཾ་ཨ་ཧ་ར་ཨ་ཧ་ར་སརྦ་བིདྱཱ་དྷཱ་ར་པཱུ་ཛི་ཏེ་ཨཱཿཧཱུྃ༔ ཨོཾ་བཛྲ་པུཥྤེ་ནས། ཤབྡ་སརྦ་པཱུ་ཛ་ཧོཿ རཱུ་པ་ནས། སྤཪྴེ་དྷརྨ་པཱུ་ཛ་ཧོཿ དེ་ནས་ལྷ་བསྐྱེད་ནས་བཟླས་པའི་བར་ལས་བྱང་ལྟར། བསྙེན་སྒྲུབ་ལས་སྦྱོར་གྱི་
དམིགས་པ་སྒྲུབ་ཐབས་ལྟར་རྩ་སྔགས་དང་། རིག་འཛིན་སྤྱི་དྲིལ་སྔགས། ཨོཾ་ཨཱཿཧཱུྃ་བཛྲ་མ་ཧཱ་གུ་རུ་སརྦ་སིདྡྷི་ཧཱུྃ༔ དང་། ཨ་ཧ་རི་ནི་ས་སོགས་བཟླས། སྤྲོ་ན་སྤྱན་འདྲེན་གྱི་རྗེས། བཞུགས་གསོལ་ཕྱག་འཚལ་ཚོགས་གཏོར་ལྟར། སྟོང་ཚིག་གི་
མཆོད་བསྟོད་བྱ། གཏོར་མ་རྒྱུན་གཏོར་ལྟར་ཕུལ། ཆོས་སྲུང་སྤྱི་དང་རྩི་དམར་གྱི་གཏོར་བསྔོ་བྱ། ཚོགས་འཁོར་བཤམས་ལ་བྱིན་གྱིས་རླབས་པ་ནི། ཧཱུྃ་ཧྲཱིཿ ཀ་དག་རིག་པ་ཀུན་ཏུ་བཟང་༔ ལྷུན་གྲུབ་བདེ་ཆེན་འོད་ལྔ་ཡིས༔ རྟོག་
འཛིན་ཚོགས་ཀྱི་ཡོ་བྱད་རྣམས༔ ཡེ་ཤེས་འོད་ལྔར་བྱིན་གྱིས་རླབས༔ ཨོཾ་ཨུ་ཙུཥྨ་བེ་ཏཱ་ལི་སརྦ་དྲ་བྱམ་ཤོ་དྷ་ནི་ཧཱུྃ་ཕ྄ཊཿ རྃ་ཡྃ་ཁྃ༔ ཨོཾ་ཨཱཿཧཱུྃ་སྭཱ་ཧཱ། ལན་གསུམ། སྤྱན་འདྲེན། བཞུགས་གསོལ། ཕྱག་འཚལ།
ཚོགས་མཆོད། བཤགས་པ་རྣམས་གཏོར་ཚོགས་གཞུང་ལྟར་དང་། བསྐང་བཤགས་ནི་བསྐུལ་ཞིང་དམ་བདར་ལས། ཧཱུྃ༔ རིག་འཛིན་བླ་མ་རྣམ་བཞི་སོགས། གཞན་ཡང་བསྐང་བཤགས་ཇི་ལྟར་རིགས་པ་བྱ། ཚོགས་ལ་རོལ། གཙང་གཙོག་གི་ཚོགས་

༄༅། །ལྷག་ཆབ་ཀྱིས་བྲན། རྃ་ཡྃ་ཁྃ༔ བརྗོད་ལ་བསྲེས་ནས་སྨན་རཀ་གཏོར། ཨོཾ་ཨཱཿཧཱུྃ་སརྦ་པཉྩ་ཨ་མྲྀ་ཏ་ཧཱུྃཿ ཧཱུྃ༔ ཡེ་ཧཱུྃ་སྒྲུབ་ལྟར། ཤེས་རོལ་པའི་ལྷ་ཚོགས་རྣམས་དང་ནི༔ ལས་ལ་གྲུབ་པའི་མཁའ་
འགྲོ་དབང་ཕྱུག་གིང་༔ མ་བདུན་སྲིང་བཞི་འདིར་གཤེགས་མཆོད་པ་བཞེས༔ འབར་མ་དང་ནི་སྤོར་མ་ཕོ་ཉའི་ཚོགས༔ ལྷ་སྲིན་སྡེ་བརྒྱད་བཀའ་ཡི་སྲུང་མར་བཅས༔ མ་ལུས་འདིར་གཤེགས་ཟག་
མེད་བདུད་རྩི་ལ༔ རྔམས་ཤིང་དགྱེས་པའི་ཚུལ་གྱིས་རོལ་དུ་གསོལཿ མ་མ་ཤ་ཏྲཱུྃ་ཨ་མུ་ཀཾ་ཁྲཾ༔ ཡཀྴ་བཛྲ་བི་ཛ་ཡ་ཁ་ཁ་ཁཱ་ཧི་ཁཱ་ཧི༔ བསྐུལ་བ་དང་ཆད་མདོ་བསྐུལ་ཞིང་དམ་བདར་ལྟར། བརྟན་མ་
སྐྱོང་བ་ནི། ཧཱུྃ་བྷྱོཿ རྟེན་འབྲེལ་བཅུ་གཉིས་མ་མོ་བརྟན་མའི་ཚོགས༔ ནག་མོ་དམར་མོ་དཀར་མོ་འབུམ་ཕྲག་རྣམས༔ གཏོར་མ་འདི་བཞེས་རྣལ་འབྱོར་བདག་ཉིད་ཀྱིསཿ ཇི་ལྟར་བཅོལ་པའི་ལས་
ལ་འབྲས་བུ་སྩོལཿ མ་མ། ཁ་ཁ། ལ་ལ། ལེ་ལེ། ཏ་ཏ། ཏེ་ཏེ་སྲིང་འགྲོ་མ་པཉྩ་བྷ་ལིདྟ་རཀྟ་ཁ་ཁ་ཁཱ་ཧི་ཁཱ་ཧིཿ མཆོད་ཅིང་བསྟོད་ལ་དངོས་གྲུབ་བླངས་པ་ནི། ཧཱུྃ༔ བདེ་མཆོག་བདེ་སྤྱོད་ནམ་མཁའི་
དཀྱིལ་ཡངས་ནས༔ རྒྱལ་བའི་དཀྱིལ་འཁོར་སྲས་བཅས་ཐུགས་དམ་ཅན༔ བཛྲ་གུ་རུ་པདྨ་ཐོད་ཕྲེང་གི༔ སྐུ་གསུང་ཐུགས་དང་མཉམ་སྦྱོར་དངོས་གྲུབ་མཆོག༔ ཕྲིན་ལས་རྣམ་བཞི་ལྷུན་གྱིས་གྲུབ་

པའི་དཔལ༔ བུམ་པ་བཟང་པོ་དཔག་བསམ་ནོར་བུའི་ཚུལ༔ དེ་ལྟ་ཉིད་དུ་བདག་ལ་སྩལ་དུ་གསོལ༔ ཨོཾ་ཨཱཿཧཱུྃ་བཛྲ་གུ་རུ་དེ་ཝ་ཌཱ་ཀི་ནི་ཀཱ་ཡ་སིདྡྷི་ཨོཾ། ཝཱ་ཀ་སིདྡྷི་ཨཱཿ ཙིཏྟ་སིདྡྷི་ཧཱུྃ། སརྦ་སིདྡྷི་ཧྲཱིཿཨ་
ལ་ལ་ཧོཿ ཡི་གེ་བརྒྱ་པའི་མཐར། མ་འབྱོར་པ་དང་སོགས་ཀྱིས་ནོངས་པ་བཤགས། རྟེན་ཡོད་ན་བརྟེན་བཞུགས་དང་། མེད་ན་གཤེགས་སུ་གསོལ། རྟག་མཐའ་སྦྱང་བ་ནི། རང་རིག་ཐིག་ལེ་གཅིག་ཏུ་གསལ་བ་ལ༔ སྤྲོ་དང་བསྡུ་བར་བྱ་
བ་མི་དམིགས་ཀྱང་༔ མ་རྟོགས་འཁྲུལ་པའི་རྟག་མཐའ་སྦྱོང་བའི་ཕྱིར༔ ཐམས་ཅད་ཐིག་ལེ་ཆེན་པོར་བསྡུ་བར་བྱ༔ བཛྲ་མུཿ ཆད་མཐའ་བསལ་བ་ནི། ཧཱུྃ༔ རྟག་ཏུ་མི་འགྱུར་ཐིག་ལེའི་སྙིང་པོར་ཟླུམ༔
བསྐྱེད་དང་རྫོགས་པའི་མཐའ་གཉིས་ལས་གྲོལ་བ༔ ཆད་པའི་སྟོང་ཉིད་མེད་པ་ལས་གྲོལ་བ༔ སླར་ཡང་རིག་འཛིན་བླ་མའི་སྐུ་རུ་གསལ༔ ཧཱུྃ་ཨཱཿཨོཾ༔ བསྔོ་སྨོན་ནི། ཨེ་མ་ཧོ༔ བདག་དང་སེམས་ཅན་
ཐམས་ཅད་ཀྱི༔ དུས་གསུམ་བསགས་པའི་དགེ་བ་ཡིཿ མཉམ་མེད་བླ་མ་འགྲུབ་གྱུར་ནས༔ ཨོ་རྒྱན་གནས་སུ་ཕྱིན་པར་ཤོག༔ བཀྲ་ཤིས་ནི། རིག་འཛིན་འདུས་པ་བླ་མའི་བཀྲ་ཤིས་ཤོག༔ ཆེ་མཆོག་
འདུས་པ་ཡི་དམ་བཀྲ་ཤིས་ཤོག༔ དམ་ཅན་འདུས་པ་མཁའ་འགྲོའི་བཀྲ་ཤིས་ཤོག༔ དབྱེར་མེད་ཟུང་འཇུག་བདེ་ཆེན་བཀྲ་ཤིས་ཤོག༔ གཞན་བཀྲ་ཤིས་ཇི་ལྟར་རིགས་པ་བྱའོ། །འདི་རྣམས་བྱང་གཏེར་དང་། མངའ་

༄༅། །རིས་པཎ་ཆེན་སྐུ་མཆེད་ཀྱི་གཏེར་བྱོན་ཁོ་ན་གུང་བསྒྲིགས་པ་ལགས། ༈ །